
Cena Oskára Čepana  2004 

...............................................................................................

Finalisti Ceny Oskára Čepana 2004 :::::::::::::::::::::::::::::::::::::::::::::::::::::::::::::::::::::::::::::::::::::::::::::

Tomáš Agat Blonski sa narodil v roku 1975 v Košiciach. Je absolventom Katedry vizuálnych umení na Vysokej škole výtvarných umení v Bratislave (1994-2001). Od  roku 2002 pedagogicky pôsobí  na Fakulte umení  Technickej univerzity v Košiciach kde učí inscenovanú a multimediálnu fotografiu ako aj počítačové umenie. Zúčastnil sa približne 35 kolektívnych a 7 samostatných výstav doma aj v zahraničí. Na súťaži sa prezentoval  viacerými projektmi z  aktuálnej fotografickej tvorby (napr. Ja som, My sme, projekt Agát, Veci a ľudia, Veci Ameriky a i.). 
........................................................................................................

Jaroslav Kyša  sa narodil v roku 1981 v Žiline a študuje na Fakulte umení Technickej Univerzity v Košiciach odbor slobodnej kreativity 3D. Na súťaži sa prezentoval  videotvorbou,  inštaláciami a performance.(napr.  Čínska ruža, Naspäť na stromy,  Splash,  Diamant a i.). Vo svojich dielach vychádza  z estetiky každodenného vizuálneho prostredia. Zaujímajú ho aktuálne situácie a témy  často spojené so spoločenskou klímou, akými sú napríklad ekológia alebo nacionalizmus. Autor ich zobrazuje z nadhľadu,  pridáva im  humornú nadsázku. Ďalším aspektom jeho diel je práca so sebou samým.

........................................................................................................

Michal Moravčík sa narodil v roku 1974 v Bratislave. Študoval na Vysokej škole výtvarných umení v Bratislave (1992-98). V súčasnosti  pôsobí  aj ako pedagóg  na Pedagogickej fakulte Trnavskej univerzity  a    ako výtvarný redaktor časopisu o výtvarnom umení Vlna. Na súťaži sa prezentoval inštaláciami a nábytkovými objektmi s prevažne politickým podtextom (Privacy does not exist, Which nationalism is better, K.A.R.O.L., Zdanie klame a i.). Michal Moravčík otvára svojimi dielami aj politickú  a sociálnu problematiku,  akou je napr. fenomén otvorenej spoločnosti a rôznorodosť výkladov jej fungovania  alebo stupňujúci sa pocit straty súkromia,  zapríčinený  čoraz dokonalejšími technickými prostriedkami, ktorými disponujú mocenské štruktúry.

........................................................................................................

Peter Maukš Voda sa narodil v roku 1972 v Revúcej. Študuje na Fakulte výtvarných umení Technickej Univerzity v Košiciach,  v ateliéri súčasného obrazu. 

Na súťaži sa prezentoval  projektom MAUKŠMAX, ktorým reaguje na stupňujúcu sa komercionalizáciu našej spoločnosti a masívny príchod supermarketovej kultúry. Maukšmax je projekt funkčného modelu spoločnosti zaoberajúci sa súčasným umením a modernými trendami.  Svoje vlastné výtvarné objekty ponúka ako produkty s trhovou  hodnotou, ktoré  sú vyrobené z odpadových, či bežne dostupných prefabrikátov a majú podobu závesných obrazov, priestorových alebo svetelných obrazov.  Maukšmax preberá marketingový a reklamný slovník supermarketov a nadnárodných spoločností aplikovaný na letáky, plagáty, TV spoty, rádiové spoty, inzeráty, katalógy a i. 

:::::::::::::::::::::::::::::::::::::::::::::::::::::::::::::::::::::::::::::::::::::::::::::

Odborná porota: 
Anna Daučíková, Richard Gregor, Petra Hanáková, Aneta Mona Chisa, Beata Jablonská, Michal Liday, Katarína Rusnáková, Alena Vrbanová, Dušan Zahoranský (predseda)

.......................................................................................................

Záštitu prevzal: 

 Minister kultúry SR Rudolf Chmel

........................................................................................................

Cenu odovzdá: 
 Eileen Weiser, manželka veľvyslanca USA na Slovensku

.......................................................................................................

Súťaž finančne podporili:

 Tatra banka, Ministerstvo kultúry SR

........................................................................................................

Partneri: 

Trust for Mutual Understanding, Foundation for a Civil Society, Galéria mesta Bratislavy, Neopublic

........................................................................................................

Sponzori:

 Colorprint, Zlatý bažant

........................................................................................................
Mediálni partneri:

 Trend, Dart, Profil, ¾ Revue, Vlna, Umělec, changenet.sk,  zoznam.sk, kultura.sk, Metropola  

:::::::::::::::::::::::::::::::::::::::::::::::::::::::::::::::::::::::::::::::::::::::::::::

Kontakt: Nadácia – Centrum súčasného umenia
Zuzana Dinková, (PR manager), tel.: 02/54 41 33 16, 0903/418 886, 
e-mail: info@scca.sk
Jana Oravcová, Tel.: 02/54 41 33 16, e-mail: jana@scca.sk
…………………………………………………………………………………………..

